প্রতীক পেয়ে নির্বাচনী প্রচারে ব্যারিস্টার তাপস
প্রতীক পেয়েই নির্বাচনী প্রচার শুরু করেছেন ঢাকা দক্ষিণ সিটি কর্পোরেশন (ডিএসসিসি) নির্বাচনে আওয়ামী লীগের মেয়র প্রার্থী ব্যারিস্টার শেখ ফজলে নূর তাপস। 







শুক্রবার বেলা পৌনে ১১টায় দক্ষিণের ৭০ নম্বর ওয়ার্ড ডেমরা আমুলিয়া মডেল টাউন, মেহেন্দিপুর বাজার, মীরবাগ থেকে নির্বাচনী প্রচার শুরু করেন তিনি।




প্রচারে নিজে উপস্থিত থেকে ভোটারদের কাছে নৌকা মার্কায় ভোট চান ফজলে নূর তাপস। এ সময় তিনি লিফলেট তুলে দেন ভোটারদের কাছে। এ সময় তার সঙ্গে ছিলেন আওয়ামী লীগ এবং এর অঙ্গ ও সহযোগী সংগঠনের নেতাকর্মীসহ স্থানীয়রা।
শুক্রবার সকালে গোপীবাগের সাদেক হোসেন খোকা কমিউনিটি সেন্টারে অবস্থিত ঢাকা দক্ষিণ সিটি নির্বাচনের রিটার্নিং কর্মকর্তার কার্যালয়ে দক্ষিণের মেয়র প্রার্থীদের প্রতীক বরাদ্দ দেয়া হয়। ফজলে নূর তাপস পান নৌকা প্রতীক।
আগামী ৩০ জানুয়ারি ঢাকা উত্তর ও দক্ষিণ সিটি নির্বাচন অনুষ্ঠিত হবে। ওই নির্বাচনে তাপসের মূল প্রতিদ্বন্দ্বী বিএনপির প্রকৌশলী ইশরাক হোসেন।

প্রতীক পেয়েই নির্বাচনী প্রচার শুরু করেছেন ঢাকা দক্ষিণ সিটি কর্পোরেশন (ডিএসসিসি) নির্বাচনে আওয়ামী লীগের মেয়র প্রার্থী ব্যারিস্টার শেখ ফজলে নূর তাপস।